**Тэма: Аснова – частка слова без канчатка**

**Мэта:**

**-**Сістэматызаваць веды вучняў; сфарміраваць у вучняў уяўленне пра аснову як частку слова без канчатка;

- удасканальваць уменне абагульняць і даказваць;

- рабіць вусны i пісьмовы разбор слоў па саставу;

- вызначаць спосаб  ix утварэння;

- фарміраваць навыкі правільнага напісання слоў, уменне прымяняць набытыя веды на практыцы;

- садзейнічаць выхаванню цікавасці да беларускага слова.

**Byчнi павінны ведаць:**

* паслядоўнасць разбору слова па саставу;
* спосабы ўтварэння слоў;
* адрозніваць формы слоў i аднакарэнныя словы;
* разумець адрозненні ў значэнні роднасных слоў.

**Абсталяванне:** падручнік, карткі- заданні ( белага, жоўтага,блакітнага колеру), тэсты, карткі –апоры.

**Тып урока**: урок паўтарэння і абагульнення.

**Ход урока**

**1.Арганізацыйны момант. Моўная размінка**

Дзеці чытаюць скорагаворку:

Лянок не любіць лянот.

Лянот не любіць лянок

* Якія словы ў скорагаворцы падобныя па гучанні? (Лянок, лянот.)
* Якое лексічнае значэнне яны маюць? (Лянок — травяністая раслніна, са сцяблоў якой атрымліваюць валакно, а з насення — алей. Лянота — адсутнасць жадання працаваць, рабіць што-небудзь.)
* Чаму лянок не любіць лянот?
* А вы любіце сябраваць з лянотай? (Адказы.)
* Давайце зараз разам прагонім ляноту і пачнем працаваць з ахвотай і плённа.

**2. Паведамленне тэмы урока.**

— Сёння наш урок заснаваны на паўтарэнні ведаў абчастках слова, якія вы атрымалі на папярэдніх уроках. Мы павінны з вамі ўспомніць і замацаваць ўсё тое, што ведаем.

**3.Праверка дамашняга задання.**

Практыкаванне № 115,с. 72.

* Якія літары ўставілі? Чаму?
* Якія асновы і канчаткі абазначылі ў выдзеленых словах?

**4.Арфаграфічная размінка**

Родны кут

Каля вербаў па-над р..чкай

Хаты нашай вёскі.

Дзе-нідзе, нібыта свечкі,

Белыя б..розкі. Спее жыта к..ласамі,

Шэпчацца на п..лі.

I в..тры сп..ваюць самі

Нам аб светлай долі.

(II. Прыходзька.)

* Знайдзіце словы ў пераносным значэнні.
* Устаўце прапушчаныя літары.

5.Хвілінка чыстапісання

Зз

За зі зк

зс

Школьнікі даюць характарыстыку гуку [з]

**6.Слоўнікавы дыктант**

Склады слоў пераблыталіся, перастаўце іх так, каб атрымаліся словы. Запішыце і вызначце ў іх аснову і канчатак.

*Льтапашён, кунседа, джаганера, веплыц, рыбанале, гратэмале*

- Праверка, слоўнікавыя словы, напісанне трэба запомніць. Пры чытанні назваць канчатак і аснову.

**- Паштальён, секунда, гараджане, плывец, балерына, тэлеграма**

* Растлумачце правапіс е, я.
* Ці ўсе словы падпарадкоўваюцца гэтаму правілу? (Не. Ёсць словы іншамоўнага паходжання, калі ў першым складзе перад націскам пішацца літара «е». Іх трэба запомніць)
* Прывядзіце прыклады такіх слоў і запішыце іх. (Балерына,пенал,сек*унда*.)

Сёння мы пазнаёмімся яшчэ з адным слоўнікавым словам, напісанне якога мы таксама павінны запомніць: берэт.

Тлумачэнне сэнсу слова.

**Берэт** — галаўныўбор

- Давайцезапишамноваеслоўнікавае слова **берэт**

- Падбярыце да яго аднакаранёвыя словы

- Назавіце канчатак

- Складзіце сказ

- Практ.119

7.**Фізкультхвілінка для вачэй**

**8.Актуалізацыя ведаў вучняў**

Вучні атрымліваюць лісты з заданнямі:

1 рад. Заданне. Прачытайце літары і складзіце з іх словы: з, а, р, а, з, м, а, к, і.

2 рад. Прачытайце склады і складзіце з іх слова: кі, за, раз, ма.

3 рад. Заданне. Прачытайце часткі і складзіце з іх слова: прыстаўка за-, корань -мароз-, суфікс –к-, канчатак –і.

* Якое слова атрымалася?
* Разгарніце слоўнікі і знайдзіце яго тлумачэнне.
* Якімі спосабамі яго ўтваралі?

**Вучань запісвае на дошцы сказ**

 Пагодлівай восенню раніцы бываюць халодныя і бліскучыя ад замаразкаў.

**Заданне**

* Разбярыце сказ па членах сказа.
* Які гэта сказ?
* Чаму не паставілі знак прыпынку?
* А ў якім выпадку гэта трэба было б зрабіць?
* Якія словы адпавядаюць схеме:

- Колькі гукаў і літар у слове **- халодныя**

**— Усё на свеце з чаго-небудзь складаецца: лес складаецца з дрэў, дрэвы маюць свае часткі. Мова складаецца са сказаў, а сказы — са слоў. Словы зроблены са свайго «будаўнічага» матэрыялу. Кожная «будаўнічая» часцінка ўносіць у слова сваю частку сэнсу**

Пытанні: «Успамінаем »

— 3 якіх частак складаецца слова? (Аснова, корань, прыстаўка, суфікс, канчатак.)

— Што мы называем асновай слова? (Частка слова без канчатка называецца асновай.)

— Якая частка слова выконвае галоўную ролю? (Корань.)

— Што такое корань? (Агульная частка роднасных слоў.)

— Якое яшчэ значэнне можа мець гэтае слова? (Корань дрэва, корань зуба і т.д.)

— Якую ролю адыгрываюць прыстаўка, суфікс, канчатак? (Канчатак служыць для ўтварэння формы слова і сувязі слоў у сказе. Суфікс і прыстаўка служаць для ўтварэння слоў.)

Складанне кластара

**ЧАСТКІ СЛОВА**

**АСНОВА КАНЧАТАК**

корань суфікс прыстаўка

***9.* Работа па тэме**

**Практ.116**

**Практ.121**

**10.Фізкультхвілінка**

Раз, два, тры, чатыры, пяць –

Тупаем нагамі.

Раз, два, тры, чатыры, пяць –

Пляскаем рукамі.

Раз, два, тры, чатыры, пяць –

Будзем нахіляцца.

Раз, два, тры, чатыры, пяць –

Сядзем зноў займацца

**Работа па групах**

Практ.№1. **Гульня «Літарная лесвіца».**

— Вам трэба падабраць да слова «Рыба» аднакараневыя словы:

|  |  |  |  |
| --- | --- | --- | --- |
| р | ы | б | а |
| р | ы | б | к | а |
| р | ы | б | а | к | і |
| р | ы | б | а | л | к | а |
| р | ы | б | а | ч | ы | ц | ь |
| р | ы | а | л | о | ў | н | ы | я |

1. Як называецца рыба малых памераў? (рыбка)

2. Людзі, якія ловяць рыбу. (рыбакі)

3. Лоўля рыбы. Як называецца? (рыбалка)

4. Што робіць чалавек з вудай? (рыбачыць)

5. Як называецца кручок для лоўлі рыбы? (рыбалоўны)

— Які корань у гэтых роднасных словах? (Рыб-)

Складзіце словы з дадзеных асноў і канчаткаў.

Практ.№2 Знайдзіце лішняе слова, выдзяліце ў аднакаранёвых словах корань

* + 1. Страх, страха, страшыць, бясстрашны.
		2. Шэсць, шосты, шост, шасцёрка.
		3. Рак, рака, рачны, рачулка.
		4. Сава, савяня, савянятка, савацца.

5.Лясны, лесвіца, узлесак, ляснік.

*Практ.№3* **Разбярыце словы па саставе**

Падасінавік, дзянёк, роцiк, кнiжка, апенькі, брацік, лісічкі

Практ.4 Гульня «Рэшата».

* «Перасейце» словы з суфіксам -нік - у два мяшкі. У першы мяшок «сеем» словы са значэннем «лес, зараснік», падкрэсліваем адной рыскай; у другі «насыпаем», двума рыскамі, словы са значэннем «асоба, якая выконвае дэеянні».

Словы для гульні:ажыннік / ежевичник/, алешнік / ольшаник/, асіннік, бруснічнік, бярэзнік, вартаўнік, жартаўнік, заваёўнік, заступнік, качэўнік, кіраўнік, маліннік, рабіннік, сасоннік, чараўнік, чарнічнік, шыпшыннік.

11.Вынікі ўрока. Рэфлексія

- «Як цябе завуць?» — спыталі ў суседа прыстаўка і суфікс. Што адказаў сусед?

—Якую частку слова і чаму можна назваць «сувязным»? (Канчатак. Гэта частка слова служыць для сувязі слоў у сказах.)

* Ці існуюць словы без канчаткаў? (Існуюць. Напрыклад, нязменныя словы.)
* *Ці сустракалі вы словы без асноў*? (Не.)
* Што такое аснова слова? (Частка слова без канчатка.)
* Як выдзеліць аснову? (Змяніць форму слова, выдзеліць канчатак, потым абазначыць частку слова без канчатка. Гэта і ёсць аснова слова.)
* Што вас асабліва зацікавіла сёння на ўроку?
* Вы добра папрацавалі, дзякуй за ўрок. Мне было вельмі цікава і зусім няцяжка працаваць з вамі.

**12. Выстаўленне адзнак**

**13.Дамашняе заданне**